 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 368**

(protokols Nr. 11, 10. p.)

**Par atļauju veikt mežistrādi nekustamajā īpašumā “Zviedrs”, Ērgļu pagasts, Madonas novads**

Madonas novada pašvaldībā 21.05.2024. saņemts fiziskas personas iesniegums (reģistrēts 21.05.2024. ar Nr. 2.1.3.6/24/655), ar lūgumu izsniegt piekrišanu mežistrādei nekustamajā īpašumā “Zviedrs”, Ērgļu pagasts, Madonas novads, nogabalos Nr. 4; 9; 10; 15; 20; 21; 23.

Starp Madonas novada pašvaldību un iesniedzēju 12.06.2023. noslēgts Nekustamā īpašuma “Zviedrs”, Ērgļu pagasts, Madonas novads, nomaksas atsavināšanas pirkuma pārjaunojuma līgums Nr. 2.4.4/23/28 (turpmāk -līgums). Līguma 2.8. punktā noteikts, ka līdz pilnīgai Līguma 2.3. punktā norādītās atlikušās Pirkuma maksas daļas un Līguma 2.4. punktā norādīto procentu no nesamaksātās atlikušās Pirkuma maksas daļas pilnīgai samaksai Pircējs bez Pārdevējas rakstiskas piekrišanas pilnībā vai daļēji nedrīkst Nekustamo īpašumu dāvināt, atsavināt, sadalīt, ieķīlāt un/vai citādi apgrūtināt ar lietu tiesībām, iznomāt, ierakstīt zemesgrāmatā jebkādus Nekustamā īpašuma apgrūtinājumus, nepārdot un nenojaukt uz Nekustamā īpašuma esošās un turpmāk uzceltās ēkas un būves (ja tādas ir), neizstrādāt Nekustamajā īpašumā esošo mežu (ja tāds ir).

[..].

Pamatojoties uz likuma “Pašvaldību likums” 10. panta pirmās daļas 21. punktu, ņemot vērā 18.06.2024. Finanšu un attīstības komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nepiekrist koku ciršanai nekustamā īpašuma “Zviedrs”, Ērgļu pagasts, Madonas novads, kadastra numurs 7054 002 0015.
2. Piekrist noslēgt trīspusēju līgumu starp Madonas novada pašvaldību, nekustamā īpašuma “Zviedrs”, Ērgļu pagasts, Madonas novads, kadastra numurs 7054 002 0015, īpašnieku [..] un īpašnieka izvēlētu komersantu, kurš samaksā Madonas novada pašvaldībai [..] atlikušo pirkuma maksas daļu un noteiktos 6% (sešus procentus) gadā, [..], kas izriet no 12.06.2023. noslēgtā Nekustamā īpašuma “Zviedrs”, Ērgļu pagasts, Madonas novads, nomaksas atsavināšanas pirkuma pārjaunojuma līguma Nr. 2.4.4/23/28 starp Madonas novada pašvaldību, [..].

 Domes priekšsēdētājs A. Lungevičs

*Semjonova 27333721*